**Муниципальный этап олимпиады школьников**

**по марийскому языку и литературе**

**2023 – 2024 учебный год**

**ОТВЕТЫ**

**8 класс. Вашмут-влак. (**Чылаже – 95 балл)

1. Мо тугай синтаксис? Мо тугай пунктуаций?

Чылаже: 2 балл. Чын вашештымылан – 1 балл гыч

2. Предложений гыч муткылдыш-влакым возен лукса да чыла лончылыза: *Лудмо книга нерген мом ойлен кертат?*

Кылдалтме йöным палемдаш, грамматический значенийжым возаш, могай ойлымаш ужаш дене тӱҥ мут да рашемдыше мут-влак каласалтмым палемдаш. Учебникысе схеме почеш лончылаш.

Муткылдыш-влак: лудмо книга нерген, книга нерген ойлен кертат, мом ойлен кертат.

*Лудмо книга нерген:* книга – тӱҥ мут, лӱм мут да *нерген* почеш мут дене каласалтын, лудмо – рашемдыше мут, причастий дене каласалтын, примыканий йöн дене кылдалтыныт, грам. значенийже – предмет да тудын палыже.

*Книга нерген ойлен кертат:* ойлен кертат – тӱҥ мут, *ойлен* деепричастий да *кертат* глагол дене каласалтын, книга нерген – рашемдыше мут, почешмутан сочетаний дене каласалтын, управлений йöндене кылдалтыныт, грам. значенийже – действий да тудын предметше.

*Мом ойлен кертат:* ойлен кертат – тӱҥ мут, *ойлен* деепричастий да *кертат* глагол дене каласалтын, мом – рашемдыше мут, олмештыш мут дене каласалтын, примыканий йöн дене кылдалтыныт.

Чылаже: 5 балл

3. Йыгырмут-влакым ыштыза, ойлымаш ужаш-влакыштым палемдыза.

6 балл

Ик, ой – икоян – пале мут

ик, ий – икияш – пале мут

ош, канде – ошалге-канде – пале мут

уто, дене – утыждене – наречий

шинча, ваш – шинчаваш – наречий

пундыш, тÿҥ, поҥго – пундыштӱҥвоҥго – лӱм мут

4. Текстыште препинаний знак-влакым шындыза. Палемдыме предложенийым синтаксис могырым лончылыза.

Айдемын илышыже.

Айдемылан илыш ик гана веле пуалтеш. Тудым пайдалын, икшырымын илен эртарыман. Вет кажне еҥ – тиде шочмо элын ончыклыкшо, пÿрымашыже. А илыш – тиде воштончыш, урок, подвиг. Тÿняште ваш-ваш полшен илаш – пеш кÿлешан койыш. Тидын годымак мöҥгыштат, тунемме да паша верыштат – чыла вере шкендым сайын кучыман. Тунам тыйын нергенет ойлат: «Да, ушан-шотан айдеме кушкеш».

Шерыжат, кочыжат, куан ден орлыкшат – чылажат айдемылан логалеш. А нелым чытен лекше еҥ кеч-куштат шкенжым ÿшанлын ончыкта. **Тыгай айдеме вуйым ок саке, пеҥыж ок кошт, уло вий-куатшым поген, туткарым сеҥа да, чот тыршен, шке шонымашкыже садак шуэш.** (З.А. Беляева.)

Чылаже 10 балл: 5 балл – препинаний знак-влаклан,

5 балл: – лончылымылан.

5. Йылмышанчын ужашыже-влакым палемдыза.

*Орфоэпий, орфографий, пунктуаций, синтаксис, морфологий...*

Чылаже: 5 балл

6. Нине предложенийлаште служебный ойлымаш ужаш-влакын тÿшкаштым палемдыза: Мом ыштем гын? (частице) Мый гын (частице) сайын тунемам. Ыштет гын, (ушем мут) чыла лиеш. Тый толын шуыч мо (частице)? Кок гана (почеш мут) ойлышымыс (ыс – частице). Тидым мый гына (частице) палем. Тол-ян (частице) воктекем. А (частице) тый толат? Мый лудам, а (ушем мут) тый колыштат.

Чылаже: 10 балл

7. Синонимым чумырыза:

Шолдыра, кугу, пӧдыра , онар (онарле)…

Чечен, мотор, чатка,…

Тембалне, лишне,…

Куржам, чымем, ...

Шуко, ятыр, ...

Чылаже: 5 балл

8. Увертарымашым чын возыза, препинаний знак-влакым шындыза.

Чылаже: 5 балл

9. Олмештыш мут-влакым падеж дене вашталтыза: *ме, икмыняр, шкежак, мый.*

И. Me мый шкежак

Р. мемнан мыйын шкенжынак

Д. мыланна мыланем шкаланжак

В. мемнам мыйым шкенжымак

И. икмыняр

Р. икмынярын

Д. икмынярлан

В. икмынярым

М. икмынярыште

Н. икмынярышке

О. икмыняреш

4 балл

10. «Илыше кӱ» легендыште могай марий патыр нерген ойлалтеш? (3 балл)

*Чумбылат*

11. Могай произведенийыште икымше Совет Ушем Герой нерген возымо? Геройын лӱмжӧ. Произведенийын авторжо. (3 балл)

*«Чолга шӱдыр» повесть. Сергей Романович Суворов. Дим. Орай.*

12. Г. Микайын басньыже-влакым палемдыза. (5 балл)

*«Маскаиге», «Пормо», «Шыҥа», «Ӱвыра», «Корак», «Пире», «Пырыс».*

*Кажне чын вашмутлан 1 балл дене, но 5 балл деч шуко шындыман огыл, утларак возен гынат.*

13. М. Шкетанын могай ойлымашыже автобиографий сынан? Тӱҥ геройжым палемдыза. (4 балл)

*«Илыш ӱжеш» (2 балл). Яков Петрович Мараев (2 балл)*

14. Я. Ялкайнын шочмо кундемжым да автобиографий сынан повестьшым палемдыза. (3 балл)

*Мишкан район, Чорай села. «Андрй Толкын» повесть.*

15. Икымше марий опер кузе маналтеш? Могай драме почеш тудым келыштарыме? Драмын авторжо. (3 балл)

*«Акпатыр» (1 балл). «Акпатыр» драме почеш(1 балл). С.Г.Чавайн (1 балл).*

16. Мо тугай сылнымут деталь? (3 балл)

*Сылнымут деталь – образым але характерым почын пуаш полшышо посна пале але ӱзгар (Илыш-йÿла, йырым-йырысе тÿня, пÿртÿссÿрет, тÿжвалтÿс, интерьер, действий ден состояний, геройын кутырымо ойыртемже да т.м.). Нуным автор илыш гыч налеш да геройжо йыр чумыра.*

17. Н. Ильяковын «Латик кролик» ден В. Сапаевын «Мом каласет, Миля» произведенийын геройжо-влакын – Витя ден Толян – икгай койышыштым палемдыза. (5 балл)

*Коктынат тӱрлӧ кӱлеш-оккӱлым ыштат; Витя шке звеносо колышо кролик-влакым Веран кролик-влак дене вашталта, Толя шке звеножын росотам ончен куштымо парникым почеш (озым кылма); но коктынат осал пашаштлан кӧра ойгырат, чыным луктын каласен кертыт.*

18.«Муро орлаҥге» ойлымашыш пуртымо муро-влакым могай кок тӱшкалан шелаш лиеш? Ойлымашын аворжым палемдыза. (4 балл)

*1 тӱшка: калык муро, 2 тӱшка: авторын шкегыч чоҥымо мурыжо. (2 балл)*

*Авторжо – Владимир Алексеевич Мухин (Сави). (2 балл)*

19. «Чапле паша кок ӱмырым ила» калыкмутым эссе семын умылтарен возыза. (10 балл)

*Чын умылтарымылан, тӱҥ шонымашым чын почмылан, келге содержанийлан веле 10 балл шындалтеш, начаррак возымылан – шагалрак балл.*